
545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 143
din 31 iulie 2014
privind modificarea şi completarea alin. (5) al art. 1 din Hotărârea Consiliului Local Sighişoara nr. 229/21.12.2010, modificat prin Hotărârea Consiliului Local nr. 13/27.01.2011, respectiv modificarea şi completarea contractului de închiriere nr. 388/2010, aşa cum a fost modificat şi completat prin actul adiţional nr. 1/2011

Consiliul Local al Municipiului Sighişoara, întrunit în şedinţă ordinară;

Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 15.424/14.07.2014, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere prevederile Hotărârii Consiliului Local Sighişoara nr. 229/21.12.2010, prin care s-a aprobat închirierea directă a suprafeţei de 1088 mp. teren - cale de acces (drum betonat intravilan), lotul nr. 2, din suprafaţa totală de 1497 mp. teren drum betonat intravilan, înscris în  C.F. nr. 11369,  sub nr. top. 555/3/5 şi nr. cad. 1353/5, către S.C. Novamecanica S.R.L., cu sediul în Sighişoara, str. Mihai Eminescu, nr. 6A, în vederea securizării accesului la spaţiile de producţie deţinute în proprietate sau concesiune de către această societate, precum şi prevederile Hotărârii Consiliului Local Sighişoara nr. 13/27.01.2011, prin care s-a aprobat modificarea alin. (5) al art. 1 din Hotărârea Consiliului Local nr. 229/21.12.2010, hotărâri în temeiul cărora s-a încheiat contractul de închiriere nr. 388/31.12.2010 şi actul adiţional nr. 1/2011 la acesta;

Având în vedere prevederile contractului de închiriere nr. 388/2010, aşa cum a fost modificat şi completat prin actul adiţional nr. 1/2011, încheiat între Municipiul Sighişoara şi S.C. Novamecanica S.R.L., având ca obiect terenul – cale de acces (drum betonat intravilan), lotul nr. 2 din planul de amplasament şi delimitare anexat, în suprafaţă de 1088 mp. din terenul în suprafaţă totală de 1497 mp., situat în Sighişoara, str. Mihai Eminescu, nr. 6A, înscris în C.F. nr. 11369, sub nr. top. 555/3/5 şi nr. cad. 1353/5, în vederea securizării accesului la spaţiile de producţie deţinute în proprietate sau concesiune de către această societate;

Având în vedere faptul că S.C. Novamecanica S.R.L. este obligată să asigure accesul şi la celelalte imobile din zonă, care nu sunt deţinute în proprietate sau concesiune de către această societate, numai în situaţii de urgenţă şi intervenţii şi numai pentru serviciile de urgenţă (pompieri, salvare, deţinătorii de utilităţi etc);
Având în vedere adresa nr. 1661/23.09.2013, înregistrată la Consiliul Local Sighişoara sub nr. 67/CL//24.09.2013, formulată de S.C. TBS Aviation S.R.L., prin care în esenţă, pentru aspectele prezentate în adresă, solicită modificarea contractului de închiriere nr. 388/2010, aşa cum a fost modificat şi completat prin actul adiţional nr. 1/2011, încheiat între Municipiul Sighişoara şi S.C. Novamecanica S.R.L., astfel încât şi S.C. TBS Aviation S.R.L. să beneficieze de aceleaşi drepturi (prin închirierea a 50% din terenul drumului de servitute)  cu privire la calea de acces spre halele de producţie, aflate în proprietatea societăţii şi terenul concesionat, aferent acestora, ca şi S.C. Novamecanica S.R.L., sens în care trecerea liberă să fie asigurată atât persoanelor cât şi maşinilor;

Având în vedere că adresa nr. 1661/23.09.2013, înregistrată la Consiliul Local Sighişoara nr. 67/CL/24.09.2013, formulată de S.C. TBS Aviation S.R.L. a fost supusă spre dezbatere Consiliului Local Sighişoara care şi-a exprimat acordul de principiu pentru supunerea spre aprobare a modificării contractului de închiriere nr. 388/2010, aşa cum a fost modificat şi completat prin actul adiţional nr. 1/2011, astfel încât ambele societăţi să aibă acces auto şi pietonal prin terenul închiriat;

Având în vedere adresa nr. 1489/01.07.2014, înregistrată la Municipiul Sighişoara sub nr. 14497/01.07.2014 şi adresa nr. 1588/17.07.2014, înregistrată la Municipiul Sighişoara sub nr. 16236/25.07.2014, formulate de S.C. TBS Aviation S.R.L., prin care revine cu solicitarea de soluţionare a adresei nr. 1661/23.09.2013, înregistrată la Consiliul Local Sighişoara sub nr. 67/CL/24.09.2013;
Având în vedere faptul că la data adoptării hotărârilor Consiliului Local Sighişoara menţionate mai sus şi încheierii contractului de închiriere nr. 388/2010 şi a actului adiţional nr. 1/2011 la acesta, singura societate care deţinea în proprietate sau concesiune imobile era S.C. Novamecanica S.R.L., însă, la momentul actual o parte din imobile sunt deţinute în proprietate sau concesiune şi de către S.C. TBS Aviation S.R.L., societate cu profil asemănător;

Având în vedere prevederile art. 555 – 566, art. 858 - 865 şi art. 1777 – 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Legii nr. 213/1998 privind bunurile proprietate publică, cu modificările şi completările ulterioare;

Având în vedere Raportul de Specialitate al Direcţiei Administrarea Patrimoniului, înregistrat cu nr. 15428/14.07.2014, prin care se propune  modificarea şi completarea alin. (5) al art. 1 din Hotărârea Consiliului Local Sighişoara nr. 229/21.12.2010, modificat prin Hotărârea Consiliului Local nr. 13/27.01.2011, respectiv modificarea şi completarea contractului de închiriere nr. 388/2010, aşa cum a fost modificat şi completat prin actul adiţional nr. 1/2011, îndeplinindu-se prevederile legale în acest sens;

În temeiul art. 36 (2) lit. „c”, (5) lit. „a” şi „b” şi (9), art. 45 (3), art. 115 (1) lit. „b” şi a art. 123 din Legea nr. 215/2001, Legea Administraţiei Publice Locale, republicată, cu modificările şi completările ulterioare,

HOTĂRĂŞTE:

Art.I. Se aprobă modificarea şi completarea alin. (5) al art. 1 din Hotărârea Consiliului Local Sighişoara nr. 229/21.12.2010, modificat prin Hotărârea Consiliului Local nr. 13/27.01.2011, care va avea următorul cuprins:
“Chiriaşul va fi obligat să asigure accesul auto şi cu piciorul la imobilele care sunt deţinute în proprietate sau concesiune de către S.C. TBS Aviation S.R.L. Chiriaşul va fi obligat să asigure accesul şi la celelalte imobile din zonă, care nu sunt deţinute în proprietate sau concesiune de către S.C. Novamecanica S.R.L. sau S.C. TBS Aviation S.R.L., numai în situaţii de urgenţă şi intervenţii şi numai pentru serviciile de urgenţă (pompieri, salvare, deţinătorii de utilităţi etc.)”.

Art.II. (1) Se aprobă modificarea şi completarea contractului de închiriere nr. 388/2010, aşa cum a fost modificat şi completat prin actul adiţional nr. 1/2011, încheiat între Municipiul Sighişoara şi S.C. Novamecanica S.R.L. în sensul celor prevăzute la art. I din prezenta hotărâre, respectiv:

- chiriaşul va fi obligat să asigure accesul auto şi cu piciorul la imobilele care sunt deţinute în proprietate sau concesiune de către S.C. TBS Aviation S.R.L.;

- chiriaşul va fi obligat să asigure accesul şi la celelalte imobile din zonă, care nu sunt deţinute în proprietate sau concesiune de către S.C. Novamecanica S.R.L. sau S.C. TBS Aviation S.R.L., numai în situaţii de urgenţă şi intervenţii şi numai pentru serviciile de urgenţă (pompieri, salvare, deţinătorii de utilităţi etc.).


(2) Modificarea şi completarea contractului de închiriere nr. 388/2010, aşa cum a fost modificat şi completat prin actul adiţional nr. 1/2011, se va face prin act adiţional şi va produce efecte începând cu data de 01.09.2014.

Art.III. Cu ducerea la îndeplinire a prevederilor prezentei hotărâri se încredinţează Primarul municipiului, Direcţia Economică prin d-l ec. Oltean Emil, Director executiv şi Direcţia Administrarea Patrimoniului prin d-l ing. Maşca Petru, Director executiv din cadrul Municipiului Sighişoara.

Art.IV. Prin grija d-rei Fleşariu Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului municipiului, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.
PREŞEDINTE DE ŞEDINŢĂ,

  

         Bontea Adrian  

  Contrasemnează/Avizat pentru legalitate

           SECRETAR,



           Anca Fleşariu
Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;
  1 ex. Direcţia Economică;
  2 ex. Direcţia Administrarea Patrimoniului.
  9 ex. 
A.F./G.V.
